Selle pildi tegin mulksukannu  pärast. Siukse kannuga keetsin (sõna otseses mõttes) kohvi, kui siin koduõuel saunas elasin ja olin pikas hallis kampsunis boheemlane, kaelas kandsin medaljoni, millele oli kirjutatud skylab ja Loonis lõikas mu juuksed nii lühikeseks, et lasteaiajuhataja, mu tollane ülemus, pidi südamerabanduse saama. Mul käis "Sirp ja vasar", "Looming", "Loomingu Raamatukogu" sari jmt, ühesõnaga - ma tegelt olin kultuurne   Kogu raha läks kohvi, suitsude ja raamatute peale, ema pidi mulle suvemantli ja saapad ostma kui neid vajasin. See periood mu elus piirdus kahe aastaga, siis läksin linna fotograafiks õppima, muidu mine tea, millega kõik veel lõppenud oleks.